L’Agrupació d’Aquarel·listes Valencians exposa a la Casa de Cultura
2025-07-24

No és la primera vegada que recala a Burjassot, però ara ho farà amb obres d’art diferents. L’Agrupació d’Aquarel·listes Valencians torna a Burjassot, del 20 al 31 de maig, per a presentar una nova col·lecció d’aquarel·les. La inauguració de la mostra serà dimecres que ve 22 de maig, a les 19h, a la Sala d’Exposicions de la Casa de Cultura.

L’Agrupació d’aquarel·listes valencians es va constituir a València, el 20 de juny de 2005, i en l’actualitat compta amb quasi 140 socis. Entre les seues finalitats estan les de fomentar i divulgar la pintura a l’aquarel·la, acollint en el seu si als amants d’aquesta tècnica plàstica i facilitant l’intercanvi i la convivència entre aquests.

Entre les activitats que organitzen al llarg de l’any, destaca l’organització d’exposicions en diferents llocs, com és ara el cas de Burjassot.